ΓΡΑΠΤΗ ΕΡΩΤΗΣΗ E-1294/02

υποβολή: Marjo Matikainen-Kallstrm (PPE-DE) προς την Επιτροπή

(8 Μαΐου 2002)

Θέμα: Η μετάφραση των ευρωπαϊκών προτύπων (ΕΝ)

Τα ευρωπαϊκά πρότυπα (ΕΝ) δημοσιεύονται σε τρεις γλώσσες: Αγγλικά, Γερμανικά και Γαλλικά. Από το 1987 μεταφράζονται και στις άλλες επίσημες γλώσσες της Ευρωπαϊκής Ένωσης.

Ωστόσο η Επιτροπή ανακοίνωσε ότι μετά το 2003 δε θα πληρώνει πλέον για τις μεταφράσεις προτύπων σχετικών με οδηγίες. Η εν λόγω κατάσταση συνιστά δυσμενή μεταχείριση για τις μικρές χώρες, καθώς τις αναγκάζει να επιβαρύνονται από το δικό τους προϋπολογισμό για τη μετάφραση των προτύπων. Σύντομα, για παράδειγμα, θα είναι έτοιμα διάφορα πρότυπα οικοδομικών προϊόντων, τα οποία θα χρειαστούν, για παράδειγμα, σε ΜΜΕ και ίσως χρησιμοποιηθούν και από τους καταναλωτές.

Εφόσον η Επιτροπή πληρώνει για τη μετάφραση των οδηγιών σε όλες τις γλώσσες, θα ήταν λογικό να κάλυπτε και τη δαπάνη της μετάφρασης των προτύπων που σχετίζονται με τις οδηγίες. Τι προτίθεται να πράξει η Επιτροπή για να διορθώσει αυτή την κατάσταση·

Απάντηση του κ. Liikanen εξ ονόματος της Επιτροπής

(10 Ιουνίου 2002)

Η τυποποίηση αποτελεί μια εθελουσία διαδικασία μέσω της οποίας τα ενδιαφερόμενα μέρη συμφωνούν επί ευρωπαϊκών προτύπων στο πλαίσιο ανεξάρτητων οργανισμών: CEN, Cenelec και ETSI. Οι CEN και Cenelec αποφάσισαν να παραγάγουν τα πρότυπα αυτά σε τρεις γλώσσες (αγγλικά, γαλλικά και γερμανικά) που αποτελούν τις γλώσσες εργασίας τους. Ορισμένα πρότυπα (καλούμενα εναρμονισμένα πρότυπα) συνιστούν ένα προνομιακό αλλά όχι αποκλειστικό μέσο συμμόρφωσης με ευρωπαϊκές οδηγίες.

Θα πρέπει να σημειωθεί ότι η δαπάνη μετάφρασης σ'αυτές τις τρεις γλώσσες βαρύνει τους ενδιαφερόμενους εθνικούς οργανισμούς τυποποίησης (Afnor, DIN, BSI) και η Επιτροπή δεν συμβάλλει κατ'ουδένα τρόπο στην εκτέλεση των μεταφράσεων αυτών.

Από το 1986, η Επιτροπή αποφάσισε να συμβάλλει μερικώς στη χρηματοδότηση των μεταφράσεων προς τις λοιπές κοινοτικές γλώσσες για να επιταχυνθεί η διαδικασία ενσωμάτωσης των προτύπων αυτών από τους εθνικούς οργανισμούς τυποποίησης ώστε τελικά να διευκολυνθεί η εφαρμογή των αντιστοίχων οδηγιών. Υπάρχει λοιπόν ένα πλεονέκτημα που έχει παραχωρηθείπέρ των μικρών χωρών στο πλαίσιο της δημιουργίας της ενιαίας αγοράς, συμπεριλαμβανομένου του τομέα των κατασκευών που χρησιμοποίησε ως παράδειγμα το αξιότιμο μέλος.

Γνωρίζοντας ότι ο προϋπολογισμός της τυποποίησης μειώθηκε σημαντικά κατά τα τελευταία έτη, η Επιτροπή προτίθεται να επικεντρώσει τη χρηματοδοτική τηςποστήριξη σε δράσεις προτεραιότητας σύμφωνα με τα ψηφίσματα του Κοινοβουλίου και του Συμβουλίου του 1999. Εξ άλλου, επειδή οφείλει να λάβειπόψη ή και να προβλέψει τις επιπτώσεις της διεύρυνσης επί του προϋπολογισμού τυποποίησης με την πιθανή προσχώρηση άνω των δέκα νέων κρατών, η Επιτροπή πρότεινε τη διακοπή της χρηματοδότησης αυτών των μεταφράσεων το 2003.

Τέλος, η μετάφραση των ευρωπαϊκών προτύπων δεν μπορεί να συγκριθεί με τη μετάφραση των οδηγιών καθόσον τα πρώτα παραμένουν στην κατηγορία της εθελουσίας εφαρμογής ενώ οι δεύτερες εφαρμόζονταιποχρεωτικά.

Η Επιτροπή δήλωσε πάντως ότι είναι έτοιμη να μελετήσει κάθε λύση που θα της προτεινόταν από την CEN και την Cenelec για τα προσεχή έτη στο πλαίσιο των σημερινών δημοσιονομικών δυνατοτήτων. Για την επίτευξη του ελέγχου των δαπανών, μια λύση θα ήταν να οριστεί από το 2003 ένα κατ'αποκοπήν ετήσιο ποσό εντός των ορίων του οποίου οι εθνικοί οργανισμοί τυποποίησης θα προσδιορίζουν τις προτεραιότητές τους όσον αφορά τις μεταφράσεις ευρωπαϊκών προτύπων.